ঋতুবৈচিত্রের বাংলা বার মাসকে ছয়টি ভাগে বিভাজন করা হলেও বসন্ত ও বর্ষা ঋতু বিশেষ করে বর্ষা বাংলা ভাষার কবিদের মন ও আবেগকে যেভাবে আলোড়িত করে; আর অন্য কোনো ঋতু সে’ভাবে কবি-সাহিত্যিক বা শিল্পীকে আলোড়িত পারেনা। যদিও বাংলা ভাষার কবিরা সব ঋতুকে নিয়ে কবিতা লিখে থাকেন তবু বর্ষার আবেদন সবার কাছে অন্যরকমের, অন্য মেজাজের। তাছাড়া গভীর উদ্বেগের সাথে বলতে গেলে বৈশ্বিক জলবায়ূ পরিবর্তনের নেতিবাচক প্রভাবে বাংলার ষড়ঋতু এরই মধ্যে তিনটি ঋতুতে পরিনত হয়েছে। শীত, বসন্ত ও বর্ষা ছাড়া অন্য তিনটি ঋতু কখনই বা যায় আসে তা যেন ঠিক ঠাওর করতে পারি না। জলবাযূ পরিবর্তনের সাথে লড়াই সংগ্রাম করে আলোচ্য তিনটি ঋতুর নিজেদের অস্তিত্ব এখনো টিকিয়ে রেখেছে। তারপরও সাহিত্যের লেখকদের লেখনীতে বাংলার ষড়ঋতু মূর্ত হয়ে থাকবে চিরকালই । যাক বাংলার ঋতু বৈচিত্র নিয়ে লেখা আজকের বিষয়বস্তু নয়। বাংলাভাষাভাষি কবিদের বর্ষা কিভাবে আন্দোলিত করেছে এই প্রবন্ধে তা নিয়ে সংক্ষিপ্ত আলোকপাত করার চেষ্টা করবো।